О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1042
от 15.01.2019 г.
За прекратяване на Договор за възлагане на управлението на общинското търговско дружество „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ“ ЕООД, с едноличен собственик на капитала- Община Перник и избор на нов Управител

       На основание чл.21 ал.1 т.9 и ал.2 от ЗМСМА и съгласно чл. 63 ал.3 от ЗЛЗ, във връзка с §1а от Наредба 9/ 26.06.2000 год. за условията и реда за провеждане на конкурси за възлагане на управлението на лечебни заведения по ЗЛЗ, чл.147, вр. чл.137 ал.1 т.5 и ал.4 и чл.141 ал.7 от Търговския закон и като взе предвид Молба вх.№ ОС_6/08.01.2019г. на д-р Чунов, като орган, упражняващ правата на едноличния собственик на капитала в „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ“ ЕООД със седалище в гр.Перник

ОБЩИНСКИ СЪВЕТ РЕШИ:

I. 1. Освобождава д-р Венцислав Дафинов Чунов от гр. Перник от длъжността управител на „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ“ ЕООД, с едноличен собственик на капитала - Община Перник, по взаимно съгласие, без да го освобождава от отговорност за дейността му за периода на управлението.

2. Задължава Кмета на Община Перник да прекрати с досегашния управител на дружеството, Договора за възлагане на управлението.

ІІ.1. Избира за управител на „СБПЛР“ ЕООД – гр.Перник - д-р  Росица Иванова Гайдарова от гр. Перник, за срок до провеждане на конкурс,  считано от датата на вписването му в търговския регистър при Агенцията по вписванията, но не повече от 90 дни, съгласно §1а от Наредба 9/ 26.06.2000 год. за условията и реда за провеждане на конкурси за възлагане на управлението на лечебни заведения по Закона за лечебните заведения.

2. Определя възнаграждението на Управителя да е в размер на 400 на сто от отчетната средна месечна брутна работна заплата в здравното заведение, но не повече от дванадесеткратния размер на минималната месечна работна заплата, установена в страната за съответния месец.
3. Утвърждава Договора за възлагане управлението на  „СБПЛР“ ЕООД -гр.Перник.

4. Възлага на Кмета на Община Перник да сключи с новоизбрания Управител Договор за възлагане на управлението.

5. Задължава новоизбрания Управител на „СБПЛР“ ЕООД -гр.Перник да впише промените в статута на дружеството в търговския регистър при Агенцията по вписванията, като за целта подаде заявление, ведно с приложенията към същото.

Решението е прието на заседание на Общинския съвет, проведено на 15.01.2019г., Протокол № 1 т.1  от дневния ред и е подпечатано с официалния печат на Общинския съвет.

ПРЕДСЕДАТЕЛ:

